Merike Vaitmaa

Merike Vaitmaa (sünninimi Merike Jõulma; sündinud 25. detsember 1939 Rakveres) on eesti muusikateadlane ja -pedagoog.

1966. aastal lõpetas ta Tallinna Riikliku Konservatooriumi muusikateaduse eriala diplomitööga "Eduard Tubina sümfooniline dramaturgia" (juhendaja Karl Leichter).Eesti Teatri- ja Muusikamuuseum. Kartoteek. Vaitmaa, MerikeE-kataloog ESTER. Merike Jõulma. Eduard Tubina sümfooniline dramaturgia. Tallinn: Tallinna Riiklik Konservatoorium, 1966

Aastatel 1965–1980 töötas ta vaheaegadega Eesti Raadio muusikasaadete toimetajana. Aastatel 1973–1978 oli ta Estonia teatri kirjandusala juhataja. 1980. aastast töötas Tallinna Riikliku Konservatooriumi õppejõuna, õpetades peamiselt analüütilisi aineid.Virge Joamets. Eesti heliloojate põhjalikem tundja. Sirp, 22.01.2016

Ta on analüüsinud paljude Eesti heliloojate, sealhulgas Eduard Tubina, Arvo Pärdi, Lepo Sumera ja Erkki-Sven Tüüri loomingut, aga ka nüüdismuusikat. 

Tunnustus
1984 ajalehe Sirp ja Vasar preemia laureaat
1989 Eesti NSV teeneline kunstitegelane
2015 Eesti Kultuurkapitali helikunsti sihtkapitali elutööpreemia (panuse eest Eesti muusikasse)Eesti Kultuurkapitali aastapreemiad. Ajakiri Muusika

Viited

Välislingid
Rahvusarhiivi fotode andmebaas. Vaitmaa, Merike (1984)
ERR arhiiv. Portree: Merike Vaitmaa (2014)
Virge Joamets. Eesti heliloojate põhjalikem tundja. Sirp, 22.01.2016

Kategooria:Eesti muusikateadlased
Kategooria:Eesti NSV teenelised kunstitegelased
Kategooria:Sündinud 1939